text: Sejlbåd brød i brand
  05 august 2015 kl. 17.18
  Klokken 16.41 fik Forsvarets Operationscenter en melding en sejlbåd i brand ved Als.
  På sydspidsen af Als er der udbrudt brand på en tysk sejlbåd. For at redde sig selv fra flammerne fik den ene mand, der var om bord på båden, smidt en redningsflåde i vandet og padlede væk fra branden.
  Ifølge vagtholdslederen brænder den 27 fod lange sejlbåd endnu. Det vides endnu ikke, hvorfor der gik ild i fartøjet.
  Manden er i øjeblikket om bord på en anden tysk sejlbåd, som kom forbi redningsflåden.
  En læge bliver nu fløjet ud til båden i helikopter, så det kan blive vurderet, om manden skal fragtes ind til et hospital.
  